केरल में संघ-भाजपा कार्यकर्ताओं पर हमले के विरोध में धरना
केरल में गुंडागिर्दी के खिलाफ जनाधिकार समिति ने बुधवार को प्रदर्शन किया। त्रिमूर्ति चौराहे पर धरना दिया। इसके बाद राष्ट्रपति के नाम ज्ञापन सिटी मजिस्ट्रेट को ज्ञापन सौंपा। धरने के दौरान राष्ट्रीय स्वयं सेवक संघ के विभाग कार्यवाहक भूपेंद्र कसेरा, दीपेंद्र शर्मा, दिलीप पटोंदिया ने संबोधित किया।
ज्ञापन में बताया केरल में तथा विशेषकर कन्नूर जिले में सीपीएम कार्यकर्ताओं द्वारा संघ और भाजपा के कार्यकर्ताओं पर प्रताड़नाएं, नृशंस हत्याएं तथा उनके घरों पर हमले किए जा रहे है।
पालघाट जिले में कोझिकोड में संघ और भाजपा कार्यकर्ताओं के घरों पर हमले किए और आग लगा दी गई। 90 प्रतिशत तक जलने से एक महिला ( विमलादेवी) सहित दो लोगों की इसमें मौत हो गई। विमलादेवी के पति कन्नन मरणासन्न अवस्था में अस्पताल में भर्ती रहे। राज्य के मुख्यमंत्री को संघ और भाजपा नेतृत्व द्वारा बार-बार ध्यानाकर्षण किया और निवेदन किया कि स्वयं के लोकसभा क्षेत्र सहित कन्नूर जिले में हो रही राजनीति द्वारा प्रायोजित हिंसा को रोकने के लिए शांति समिति की बैठक करें, लेकिन उन्होंने न तो कोई सकारात्मक उत्तर दिया और न ही कोई पहल की। नई सरकार (एलडीएफ की) बनने के बाद से संघ और भाजपा की एक महिला समेत 10 कार्यकर्ताओं की हत्या हो चुकी है। कई गंभीर घायल हैं।
केरल की घटना के विरोध मे ज्ञापन एसडीएम को सौंपा।
अधिकारों का प्रयोग करने की मांग
समिति ने राजनीतिक हमलों को रोकने व शांति और सद्भावना बनाए रखने के लिए अपने अधिकारों का प्रयोग करने की मांग की। ज्ञापन का वाचन जनाधिकार समिति के अरविंद चौधरी ने किया। इस अवसर पर अशोक जैन, गोपाल शर्मा, मुकामसिंह रावत, जसवीर भाटी सहित जनाधिकार समिति, संघ, भाजपा, हिंदू संगठनों के जिलेभर से आए लोग उपस्थित थे।
awa_Deva hin_Deva hin_Deva hin_Deva hin_Deva hin_Deva hin_Deva